पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर सोमेश मिश्रा ने शनिवार दोपहर जिला अस्पताल का निरीक्षण किया। कलेक्टर ने जिला अस्पताल में एक एंबुलेंस फौरन देने के लिए कहा। पर्याप्त मात्रा और उचित गुणवत्ता की पीपीई किट, दवाइयां, ऑक्सीजन और बेड साफ रखने को कहा। आरएमओ डॉ. सावनसिंह चौहान द्वारा लगातार दी जा रही ड्यूटी पर उनकी तारीफ की। काेविड पेशेंट के अटेंडर से भी चर्चा की। सभी वार्ड में पर्याप्त रूप से स्वच्छ पानी की व्यवस्था करने, मरीजों को म्यूजिक थेरेपी और योग थेरेपी देने को कहा। वाहन चालक शाकिर मुन्ना कुरैशी के परिवार के लिए तत्काल आर्थिक सहायता की बात भी कही। इस दौरान उनके साथ सीईओ जिला पंचायत सिद्धार्थ जैन, सहायक कलेक्टर आकाशसिंह भी थे। सीएमएचओ डॉ. जेपीएस ठाकुर, सिविल सर्जन डॉ. बीएस बघेल और आरएमओ डॉ. सावनसिंह चौहान थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn